CELEX: 32013D0049
Language: lv
Date: 2013-01-22 00:00:00
Title: 2013/49/ES: Komisijas Īstenošanas lēmums ( 2013. gada 22. janvāris ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū sintētisko zeaksantīnu kā jaunu pārtikas produktu sastāvdaļu (izziņots ar dokumenta numuru C(2013) 110)

24.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 21/32
            
         
      KOMISIJAS ĪSTENOŠANAS LĒMUMS
   
   (2013. gada 22. janvāris),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū sintētisko zeaksantīnu kā jaunu pārtikas produktu sastāvdaļu
   (izziņots ar dokumenta numuru C(2013) 110)
   (Autentisks ir tikai teksts nīderlandiešu valodā)
   (2013/49/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums DSM Nutritional Products VML2004. gada 1. jūnijā Nīderlandes kompetentajām iestādēm iesniedza lūgumu atļaut laist tirgū sintētisko zeaksantīnu kā jaunu pārtikas produktu sastāvdaļu.
            
         
               (2)
            
            
               Nīderlandes kompetentā pārtikas produktu novērtējuma iestāde 2005. gada 16. jūnijā sniedza sākotnējo novērtējuma ziņojumu. Minētajā ziņojumā tā secināja, ka sintētiskais zeaksantīns, ja tā maksimālā dienas deva vienai personai nepārsniedz 20 mg, neradīs būtisku apdraudējumu cilvēka veselībai. Tomēr tā secināja, ka ar iesniegtajiem datiem nepietiek, lai pabeigtu nekaitīguma novērtējumu.
            
         
               (3)
            
            
               Tādēļ tika pieprasīts papildu novērtējums.
            
         
               (4)
            
            
               Komisija 2005. gada 1. augustā nosūtīja sākotnējo novērtējuma ziņojumu visām dalībvalstīm papildu komentēšanai.
            
         
               (5)
            
            
               Pieteikuma iesniedzējs 2007. gada 2. februārī informēja Komisiju par to, ka zeaksantīnu būtu jāatļauj lietot tikai kā uztura bagātinātāju sastāvdaļu.
            
         
               (6)
            
            
               Komisija apspriedās ar Eiropas Pārtikas nekaitīguma iestādi (EFSA) 2007. gada 20. martā.
            
         
               (7)
            
            
               
                  EFSA2008. gada 24. aprīlī pieņēma zinātnisko atzinumu par sintētiskā zeaksantīna kā uztura bagātinātāju sastāvdaļas nekaitīgumu (2), secinot, ka, pamatojoties uz esošajiem datiem, sintētiskā zeaksantīna kā uztura bagātinātāju sastāvdaļas nekaitīgums piedāvātajā līmenī 20 mg vienai personai dienā nav pierādīts.
            
         
               (8)
            
            
               Pieteikuma iesniedzējs 2012. gada 25. janvārī sniedza papildu informāciju un ierosināja noteikt sintētiskā zeaksantīna kā uztura bagātinātāju sastāvdaļas maksimālo dienas devu vienai personai līdz 2 mg.
            
         
               (9)
            
            
               Pēc Komisijas pieprasījuma Eiropas Pārtikas nekaitīguma iestādei tika lūgts atjaunināt savu atzinumu par sintētiskā zeaksantīna kā jaunas pārtikas produktu sastāvdaļas uztura bagātinātājos nekaitīgumu, ņemot vērā papildu informāciju. EFSA2012. gada 13. septembrī pieņēma paziņojumu par sintētiskā zeaksantīna kā uztura bagātinātāju sastāvdaļas nekaitīgumu (3), secinot, ka pieteikuma iesniedzēja piedāvātais izmantojuma līmenis nerada bažas attiecībā uz nekaitīgumu.
            
         
               (10)
            
            
               Pamatojoties uz zinātnisko novērtējumu, noteikts, ka sintētiskais zeaksantīns atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (11)
            
            
               Uz sintētiskā zeaksantīna apzinātu pievienošanu pārtikai krāsošanas nolūkā attiecas Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (4), un tā būtu jāatļauj atbilstoši minētajai regulai.
            
         
               (12)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Sintētisko zeaksantīnu, kā noteikts pielikumā, drīkst laist Savienības tirgū kā jaunu pārtikas produktu sastāvdaļu uztura bagātinātājos, un tā ražotāja ieteiktā maksimālā deva nepārsniedz 2 mg dienā.
   2. pants
   Ar šo lēmumu atļautā sintētiskā zeaksantīna nosaukums to saturošu pārtikas produktu marķējumā ir “sintētiskais zeaksantīns”.
   3. pants
   Šis lēmums ir adresēts DSM Nutritional Products, Alexander Fleminglaan 1, 2613 AX Delft, Nīderlandē.
   
      Briselē, 2013. gada 22. janvārī
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 43, 14.2.1997., 1. lpp.
   
      (2)  The EFSA Journal (2008) 728, 1.–27. lpp.
   
      (3)  EFSA Journal, 2012. gads, 10(10):2891.
   
      (4)  OV L 354, 31.12.2008., 16. lpp.
   
      PIELIKUMS
      
         SINTĒTISKĀ ZEAKSANTĪNA SPECIFIKĀCIJAS
      
      Definīcija Zeaksantīns ir dabisks ksantofils pigments, tas ir skābekli saturošs karotinoīds. Sintētisko zeaksantīnu ražo ar daudzpakāpju ķīmisko sintēzi no mazākām molekulām.
      Sintētiskais zeaksantīns tiek formulēts kā ar izsmidzināšanu žāvēts pulveris uz želatīna vai cietes bāzes (“granulas”) ar pievienotu α-tokoferolu un askorbilpalmitātu vai kā kukurūzas eļļas suspensija ar pievienotu α-tokoferolu.
      Apraksts: kristālisks oranžsarkanas krāsas pulveris ar neizteiktu aromātu vai bez aromāta.
      Ķīmiskā formula: C40H56O2
      
      Struktūrformula: 
      
         
      CAS Nr.: 144-68-3
      Molekulmasa: 568,9 daltoni
      Sintētiskā zeaksantīna fizikāli ķīmiskās īpašības 
      
                  Zudumi pēc žāvēšanas
               
               
                  mazāk par 0,2 %
               
            
                  Visās trans-pozīcijās aizvietots zeaksantīns
               
               
                  vairāk par 96 %
               
            
                  
                     Cis-zeaksantīns
               
               
                  mazāk par 2 %
               
            
                  Citi karotinoīdi
               
               
                  mazāk par 1,5 %
               
            
                  Trifenilfosfīna oksīds
                  (CAS Nr.: 791-28-6)
               
               
                  mazāk par 50 mg/kg